«Συμπερίληψη στην Εργασία»: Πρόσληψη ανάπηρων εργαζομένων στην Τεχνόπολη Δήμου Αθηναίων
2025-07-07 - 2025-12-31 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
«Συμπερίληψη στην Εργασία»: Πρόσληψη ανάπηρων εργαζομένων στην Τεχνόπολη Δήμου Αθηναίων
Η Τεχνόπολη Δήμου Αθηναίων, αναγνωρίζοντας ότι το δικαίωμα στην εργασία αποτελεί ανάγκη ζωτικής σημασίας τόσο για τη σωματική και ψυχική υγεία κάθε ατόμου όσο και για την επιβίωσή του, σε συνεργασία με την ομάδα του Nevronas προχωρά στην υλοποίηση του οργανωμένου προγράμματος για την Υποστηρικτική Εργασία «Συμπερίληψη στην Εργασία», βασισμένου στο ευρωπαϊκό πλαίσιο της Κοινωνικής και Εργασιακής Συμπερίληψης των ατόμων με αναπηρία ή/και νευροδιαφορετικότητα.
Έχοντας λάβει εκπαίδευση πάνω στη νευροδιαφορετικότητα και νοητική αναπηρία, η Τεχνόπολη υπογράφει την πρόσληψη ανάπηρων εργαζομένων. Ο Αλέξανδρος και η Βασιλική είναι πλέον επίσημα εργαζόμενοι στον χώρο της, στον τομέα της εστίασης και συγκεκριμένα στο Technopolis Café – σε θέσεις βοηθού σερβιτόρου και βοηθού μάγειρα, αντίστοιχα.
Το κλίμα είναι πολύ θετικό και με την υποστήριξη της εξειδικευμένης ομάδας του Nevronas στα εργασιακά θέματα των ΑμεΑ, η οποία ενημερώνει, εκπαιδεύει και στηρίζει τόσο τους εργαζόμενους με αναπηρία, όσο και τους μη ανάπηρους συναδέλφους τους στην Τεχνόπολη, αλλά και τους υπεύθυνους των τμημάτων, προκειμένου να διασφαλίσει την προσβασιμότητα και την ομαλή ένταξη, αυτή η Εργασιακή Συμπερίληψη είναι σίγουρο ότι θα στεφθεί με επιτυχία.
Η Συμπερίληψη και η Προσβασιμότητα δεν είναι απλά ανάγκη, είναι προτεραιότητα και γίνεται πραγματικότητα!
Βασιλική και Αλέξανδρε, καλώς ορίσατε!

ΔΕΗ Christmas Factory στην Τεχνόπολη
2025-11-22 10:00 - 2026-01-06 22:00 (Europe/Helsinki)
Η πόλη των Χριστουγέννων επιστρέφει πιο φωτεινή, πιο ζωντανή, πιο εμπνευσμένη από ποτέ!
Κάθε χρόνο, όταν ο χειμώνας πλησιάζει, ένα γνώριμο φως αρχίζει να απλώνεται πάνω από την Τεχνόπολη Δήμου Αθηναίων. Είναι το φως του ΔΕΗ CHRISTMAS FACTORY, που εδώ και δώδεκα χρόνια μεταμορφώνει την καρδιά της πόλης σε ένα ολόκληρο χριστουγεννιάτικο σύμπαν — έναν τόπο δημιουργίας, φαντασίας και συνάντησης για μικρούς και μεγάλους.
Από το Σάββατο 22 Νοεμβρίου, ο Άγιος Βασίλης και τα ξωτικά του ανοίγουν τις πύλες της αγαπημένης τους πόλης και προσκαλούν το κοινό να περιπλανηθεί στα φωτισμένα στενά της, να συμμετάσχει στα πιο ευφάνταστα εργαστήρια, να παρακολουθήσει τη φετινή θεατρική παράσταση και να ανακαλύψει δεκάδες νέες εμπειρίες που γεμίζουν τη μέρα με φως, δημιουργία και έμπνευση.
Η επίσημη έναρξη των γιορτών θα γίνει το Σάββατο 22 Νοεμβρίου, με μια μεγάλη γιορτή, το άναμμα του φωτεινού δέντρου, πυροτεχνήματα, και μια συναυλία με την πολύ αγαπημένη Λίλα, που θα δώσει το ρυθμό από τις 19:00 μέχρι τις 22:00.
Από τη σκηνή μέχρι τα εργαστήρια, η πόλη ζωντανεύει
Μετά τη μεγάλη έναρξη, το ΔΕΗ CHRISTMAS FACTORY ξεδιπλώνεται σε κάθε γωνιά της Τεχνόπολης σαν ένα πολύχρωμο μωσαϊκό εμπειριών: θεατρικές παραστάσεις, παιχνίδια, δημιουργικά εργαστήρια, δράσεις εξερεύνησης, γεύσεις και ήχοι — όλα συνθέτουν έναν κόσμο που δεν μοιάζει με κανέναν άλλον. Η φετινή θεματική, εμπνευσμένη από το φως και την ανακάλυψη, προσκαλεί τα παιδιά (και όσους αισθάνονται ακόμα παιδιά) να βρουν το δικό τους “αστέρι” μέσα από τη φαντασία και τη συμμετοχή.
Το ΔΕΗ Christmas Factory παρουσιάζει «Το Βασίλειο του Χιονιού»
Το κλασικό παραμύθι του Χανς Κρίστιαν Άντερσεν «Το Βασίλειο του Χιονιού» (πρωτότυπος τίτλος: Η Βασίλισσα του Χιονιού) ζωντανεύει στη σκηνή, σε διασκευή και σκηνοθεσία του Κωνσταντίνου Τσουμπάρη. Η μικρή Γκέρτα ξεκινά ένα ταξίδι για να βρει τον φίλο της Κάι, που έχει χαθεί στο Βασίλειο του Χιονιού. Ανάμεσα σε κινδύνους, απρόσμενους συμμάχους και παγωμένα τοπία, θα ανακαλύψει πως η αγάπη είναι η πιο θερμή δύναμη απέναντι στο σκοτάδι.
Με εντυπωσιακά σκηνικά και κοστούμια, πρωτότυπη μουσική, τραγούδια, video art και έναν 8μελή θίασο, η παράσταση συνδυάζει θέατρο, κίνηση και εικόνα σε μια εμπειρία που απευθύνεται σε παιδιά από 5 ετών — αλλά και σε κάθε ενήλικα που συνεχίζει να πιστεύει στο θαύμα.
«Βρες το Αστέρι σου»
10 διαδραστικά εργαστήρια στη Φωτεινή Πολιτεία του Άι Βασίλη
Η φετινή θεματική ενότητα των εργαστηρίων, με τίτλο «Βρες το Αστέρι σου», καλεί τα παιδιά να συμμετάσχουν σε 10 μοναδικές αποστολές στη Φωτεινή Πολιτεία του Άι Βασίλη — ένα σύμπαν γεμάτο φαντασία, δημιουργικότητα και παιχνίδι.
Κάθε αποστολή ολοκληρώνεται με την κατάκτηση ενός “αστεριού” – ενός μικρού συμβόλου έμπνευσης και χαράς.
• Το Άι-βασιλικό Μέγαρο: Ο Άγιος Βασίλης προσλαμβάνει νέα ξωτικά με τα πιο πρωτότυπα καθήκοντα.
• Το ΤαχυΗoΗo-δρομείο: Τα παιδιά γράφουν το πιο απρόβλεπτο γράμμα στον Άγιο Βασίλη.
• Το Cine Factory: Ένας μικρός κινηματογράφος όπου τα παιδιά δημιουργούν και βλέπουν να ζωντανεύουν τους δικούς τους ήρωες.
• Το Ξωτικοδημοτικό Σχολείο: Ένα παραμύθι που παίζεται ζωντανά, με τα παιδιά να βοηθούν τα ξωτικά να ξαναβρούν το φως του Χριστουγεννιάτικου Αστεριού.
• Ο Σκοτεινός Κήπος των Ξωτικών: Ένα ταξίδι εξερεύνησης με φακούς και μυστικά μονοπάτια.
• Η Γκαλερί Χριστουγεννιάτικων Εθίμων: Ένα παγκόσμιο ταξίδι στις γιορτές πέντε ηπείρων.
• Η Ξωτική Πινακοθήκη: Μια δημιουργική γωνιά ζωγραφικής.
• Το Μέγαρο Ξωτικής: Ρυθμοί και μελωδίες από όλο τον κόσμο καλούν τα παιδιά να κινηθούν και να ακούσουν.
• Ο Παιδότοπος Αισθήσεων: Μια συμμετοχική εμπειρία που εξερευνά τη γλώσσα των αισθήσεων.
• Το Ζαχαροπλαστείο “Η Αστερόπαστα”: Η πιο απρόσμενη αποστολή – η δημιουργία μιας συνταγής με «αλεύρι, αλάτι, νερό και… φως»!
Christmas Fun Park
Στο κέντρο της Τεχνόπολης απλώνεται φέτος ένα ανανεωμένο Christmas Fun Park, αφιερωμένο στο παιχνίδι και τη διασκέδαση για όλες τις ηλικίες. Από τις κλασικές χριστουγεννιάτικες τσουλήθρες και το carousel μέχρι τις ρόδες, το ice train, τα bump cars, την τεράστια παγοπίστα και το mirror maze, κάθε παιχνίδι προσφέρει στιγμές χαράς και ενέργειας.
Δίπλα, η χριστουγεννιάτικη αγορά μετατρέπεται σε έναν ατμοσφαιρικό περίπατο με περίπτερα δώρων, στολίδια και γαστρονομικές απολαύσεις: burger, hot dog, πίτσες, βάφλες, ζεστή σοκολάτα, κρασί, ζαχαρωτά — όλα όσα κάνουν τις γιορτές αξέχαστες. Και παντού γύρω, δεκάδες ξωτικά, ήχοι και φώτα θυμίζουν πως τα Χριστούγεννα είναι, πάνω απ’ όλα, μια εμπειρία που μοιραζόμαστε.
Μια πόλη, ένα φως, μια εμπειρία
Για δώδεκα συνεχόμενες χρονιές, το ΔΕΗ CHRISTMAS FACTORY είναι το σημείο συνάντησης της πόλης με το πνεύμα των Χριστουγέννων. Ένας τόπος όπου τα παιδιά ονειρεύονται, οι μεγάλοι χαμογελούν ξανά, και όλοι μαζί μοιραζόμαστε κάτι σπάνιο: τη χαρά του να είμαστε μέρος μιας ζωντανής, φωτεινής ιστορίας. Από τις 22 Νοεμβρίου έως τις 6 Ιανουαρίου, η Αθήνα γιορτάζει στην πιο φωτεινή της εκδοχή. Ελάτε να τη ζήσουμε μαζί!
Παιχνίδια Luna Park
Ρόδα
Καρουσέλ
Τραίνο
Βάρκα
Ελεφαντάκια
Συγκρουόμενα
Κάμπια
Τσουλήθρα
Φάντασμα
Παγοδρόμιο
Τραμπολίνο
Bungee Τραμπολίνο
* Με κάθε εισιτήριο θεάτρου, η είσοδος στο ΔΕΗ CHRISTMAS FACTORY είναι δωρεάν για τη μέρα της παράστασης.
* Όλες οι προσφορές και τα οικογενειακά εισιτήρια απαιτείται να εξαργυρώνονται την ίδια στιγμή.
ΕΠΙΠΛΕΟΝ ΠΛΗΡΟΦΟΡΙΕΣ
Θέσεις Καθήμενων: Όχι
Θέσεις Καθήμενων για Θεατρική Παράσταση: Ναι
Parking: Όχι
Ημέρες & Ώρες λειτουργίας:
• Από 22 Νοεμβρίου έως 21 Δεκεμβρίου
Καθημερινές: 16:00 – 22:00
Σάββατο & Κυριακή: 10:00 – 22:00
• Από 22 Δεκεμβρίου έως 6 Ιανουαρίου
Όλες τις μέρες: 10:00 – 22:00
Τηλέφωνο επικοινωνίας: 2108981060 | Email: hello@dreamstar.gr

H καρδιά του θεάτρου χτυπάει στη Δημοτική Αγορά Κυψέλης: Θεατρική ομάδα ενήλικων
2025-11-24 19:00 - 2026-07-21 21:30 UTC, 2025-12-15 19:00 - 21:30 (Europe/Helsinki), 2025-12-22 19:00 - 21:30 (Europe/Helsinki), 2025-12-29 19:00 - 21:30 (Europe/Helsinki) | Δημοτική Αγορά Κυψέλης
Μέσα από διασκεδαστικές και σύνθετες ασκήσεις συνόλου, θα γνωριστούμε και θα φτιάξουμε ένα πλαίσιο εμπιστοσύνης που θα μας επιτρέπει να αναπτύξουμε τη δημιουργικότητά μας και να ξεδιπλώσουμε τη φαντασία μας, να επικοινωνήσουμε με τους/τις συμπαίκτες/συμπαίκτριες και να δημιουργήσουμε μαζί. Το εργαστήριο προτείνει την εξοικείωση με διαφορετικές μεθόδους και τεχνικές της υποκριτικής και της ανάλυσης χαρακτήρων και προσφέρει μια ποικιλία γνώσεων και εργαλείων για όποιον αγαπά το Θέατρο. Πώς θέτουμε τις κατάλληλες ερωτήσεις σε ένα θεατρικό έργο; Τι είναι ρυθμός, σύγκρουση, εμπόδιο, συμβάν επί σκηνής;
Θα τα ανακαλύψουμε αφηγούμενοι/ες ιστορίες.
Κάθε Δευτέρα από 3 Νοεμβρίου έως τέλος Ιουνίου 2026| 19:00 – 21:30

Αιτήσεις συμμετοχής εδώ
Προπώληση εισιτηρίων εδώ

Η καρδιά του θεάτρου χτυπάει στην Κυψέλη: Θεατρική ομάδα 65+
2025-12-09 10:00 - 12:00, 2025-12-16 10:00 - 12:00, 2025-12-23 10:00 - 12:00, 2025-12-30 10:00 - 12:00 (Europe/Helsinki) | Δημοτική Αγορά Κυψέλης
Είναι η λεγόμενη «τρίτη ηλικία» παροπλισμένη; Απαντάμε δυναμικά πως όχι και συναντιόμαστε για να αναπτύξουμε τα ταλέντα μας, να επικοινωνήσουμε, να μοιραστούμε ιστορίες και να ακονίσουμε τις δεξιότητές μας. Και, φυσικά, να παίξουμε στη σκηνή!
Κάθε Τρίτη από από 4 Νοεμβρίου έως τέλος Ιουνίου 2026| | 10:00 – 12:00
Αιτήσεις συμμετοχής εδώ
Προπώληση εισιτηρίων εδώ

H καρδιά του θεάτρου χτυπάει στην Δημοτική Αγορά της Κυψέλης: Terremoto!
2025-12-12 17:00 - 19:00, 2025-12-19 17:00 - 19:00 (Europe/Helsinki) | Δημοτική Αγορά Κυψέλης
“Terremoto” σημαίνει σεισμός. Ελάτε να κάνουμε θόρυβο και να αρθρώσουμε δυναμικά τη φωνή μας! Μπορούμε μέσα από το θέατρο να εκφράσουμε φόβους, επιθυμίες και όνειρα; Μπορούμε να χτίσουμε πρωτότυπες ιστορίες που μας αφορούν; Μπορούν οι ιστορίες αυτές να αλλάξουν τον κόσμο; Ελάτε να ενεργοποιήσουμε σώμα, φωνή και φαντασία, να εμπνευστούμε από διάφορα κείμενα, θεατρικά ή μη, να παίξουμε ρόλους, να πειραματιστούμε με ιδέες, εικόνες, μουσικές, να αυτοσχεδιάσουμε, να εκφραστούμε, να ακούσουμε και να ακουστούμε. Στις συναντήσεις μας, μέσα από διαφορετικές τεχνικές θεάτρου και δημιουργικής γραφής, θα διερευνήσουμε πολύπλοκα ερωτήματα, θα εξερευνήσουμε τους φανταστικούς κόσμους των συγγραφέων, θα δημιουργήσουμε δικούς μας κόσμους, θα ανακαλύψουμε πλευρές της προσωπικότητάς μας, θα συνεργαστούμε και θα δημιουργήσουμε μαζί τη δική μας παράσταση.
Για έφηβους Α’ – Γ’ Γυμνασίου
Κάθε Παρασκευή από 7 Νοεμβρίου έως τέλος Ιουνίου 2026 | 17:00 -19:00
Αιτήσεις συμμετοχής εδώ
Προπώληση εισιτηρίων εδώ

Ποδηλατική Βόλτα στις Γειτονιές
2025-12-20 12:00 - 14:00 (Europe/Helsinki)
Έρχεται το ποδήλατο στις γειτονιές! Aπό τη Δημοτική Αγορά Κυψέλης προς Γκύζη – Αμπελόκηπους

H καρδιά του θεάτρου χτυπάει στην Δημοτική Αγορά της Κυψέλης: Terremoto!
2025-12-26 17:00 - 19:00 (Europe/Helsinki)

«Πάμε σαν άλλοτε…»
2026-02-01 00:00 - 2026-04-19 23:59 (Europe/Helsinki) | Μουσείο Λαϊκής Τέχνης και Παράδοσης «Αγγελική Χατζημιχάλη» Δήμου Αθηναίων, Αγγελικής Χατζημιχάλη 6, Αθήνα, Greece
Με χαρακτήρα νοσταλγίας, η Αποκριά ανοίγει το Τριώδιο στην Πλάκα με την έκθεση ναΐφ ζωγραφικής των εικαστικώνΈρσης – Αλεξίας Χατζημιχάλη (1918 – 2001), κόρη της Αγγελικής
Χατζημιχάλη και Γιώργου Σαββάκη (1922 – 2004), με έργα από τη ζωή στις Πλακιώτικες ταβέρνες και τις γειτονιές της Παλιάς Αθήνας.
Ώρες λειτουργίας:
Τρίτη – Παρασκευή 11:00 – 16:00,
Σάββατο – Κυριακή 10:00 -15:00,
Δευτέρα κλειστά
Η είσοδος για το κοινό είναι ελεύθερη.

«Καρναβαλο - Πινελιές»
2026-02-07 11:00 - 12:00 (Europe/Helsinki) | Κέντρο Δημιουργικής Μάθησης Κάτω Πετραλώνων Δήμου Αθηναίων, Αθηνοδώρου 61, Αθήνα, Greece
Εργαστήρι κατασκευής αποκριάτικης μάσκας και διακοσμητικού κλόουν από χαρτί, για παιδιά ηλικίας από 6 έως 12 ετών.
*Δηλώσεις συμμετοχής: 210 3422642 (Δευτέρα – Παρασκευή, 13:00 – 19:00)

Παιδική αποκριάτικη γιορτή με μουσική, ανιματέρ, μασκότ και γαϊτανάκι
2026-02-07 11:00 - 13:00 (Europe/Helsinki) | Πλατεία Γκύζη, Αθήνα, Greece
με μουσική, ανιματέρ, μασκότ, γαϊτανάκι και face painting

Παιδική αποκριάτικη γιορτή
2026-02-07 11:00 - 13:00 (Europe/Helsinki) | Πλατεία Πηνελόπης ∆έλτα, Ελληνορώσων
με μουσική, ανιματέρ, μασκότ, μπαλονοκατασκευές και ζωγραφική προσώπου.

Καρναβαλο - Πινελιές
2026-02-07 12:00 - 13:00 (Europe/Helsinki) | Κέντρο Δημιουργικής Μάθησης Κάτω Πετραλώνων Δήμου Αθηναίων, Αθηνοδώρου 61, Αθήνα, Greece
Εργαστήρι κατασκευής αποκριάτικης μάσκας και διακοσμητικού κλόουν από χαρτί, για παιδιά ηλικίας από 6 έως 12 ετών.
Δηλώσεις συμμετοχής: 210 3422642 (Δευτέρα – Παρασκευή, 13:00 – 19:00)

«Μάσκες του κόσμου»
2026-02-07 12:00 - 13:00, 2026-02-07 13:00 - 14:00 (Europe/Helsinki) | Κέντρο Δημιουργικής Μάθησης Νέου Κόσμου Δήμου Αθηναίων, Σωστράτου 5, Αθήνα, Greece
Εργαστήρι κατασκευής αποκριάτικης μάσκας για παιδιά ηλικίας από 6 έως 12 ετών.
*Δηλώσεις συμμετοχής: 210 9247036 (Δευτέρα – Παρασκευή, 13:00 – 19:00)

«Με ένα μικρό φτερό, γίνομαι αέρας στο λεπτό»
2026-02-07 12:00 - 13:00 (Europe/Helsinki) | Κέντρο Δημιουργικής Μάθησης Σεπολίων Δήμου Αθηναίων, Λαμπόβου 4, Αθήνα
Εργαστήρι κατασκευής αποκριάτικης μάσκας και καπέλων από κορδέλες για παιδιά ηλικίας από 6 έως 9 ετών.
*Δηλώσεις συμμετοχής: 210 5130854 (Δευτέρα – Παρασκευή, 13:00 – 19:00)

«Αποκριάτικες σκανταλιές!»
2026-02-07 12:00 - 13:00, 2026-02-08 11:00 - 12:00 (Europe/Helsinki) | Κέντρο Δημιουργικής Μάθησης Αγίου Παύλου Δήμου Αθηναίων, Αγίου Παύλου 22, Αθήνα
Αποκριάτικη δράση για παιδιά ηλικίας από 6 έως 12 ετών. Οι μικροί μασκαράδες υποδέχονται τις Απόκριες με πολύ κέφι, απελευθερώνουν τη φαντασία τους και φέρνουν πολλές ανακατωσούρες με τις σκανταλιές τους. Η δράση πραγματοποιείται στο πλαίσιο του εκπαιδευτικού προγράμματος «Μαθαίνω Παίζω Τραγουδώ».
*Δηλώσεις συμμετοχής: 210 3412183 (Δευτέρα – Παρασκευή, 13:00 – 19:00)

Παιδική αποκριάτικη γιορτή
2026-02-08 08:00 - 17:00 (Europe/Helsinki) | μετρό Σεπόλια, Οδός Αντιγόνης, Αθήνα, Greece
Παιδική αποκριάτικη γιορτή με τραγούδι, χορό, θέατρο, face painting, μπαλονοκατασκευές, γαϊτανάκι και αποκριάτικεςεκπλήξεις.

Παιδική αποκριάτικη γιορτή
2026-02-08 08:00 - 17:00 (Europe/Helsinki) | Πλατεία Αγίου Θωµά, Γουδή
Παιδική αποκριάτικη γιορτή με μουσική, ανιματέρ, μπαλονοκατασκευές, μασκότ, γαϊτανάκι, face painting.

«Το ράψιμο του Φλάμπουρα»
2026-02-08 12:00 - 14:00 (Europe/Helsinki) | Μουσείο Λαϊκής Τέχνης και Παράδοσης «Αγγελική Χατζημιχάλη» Δήμου Αθηναίων, Αγγελικής Χατζημιχάλη 6, Αθήνα, Greece
Τα μέλη της Αδελφότητας των εν Αθήναις Σαρακατσαναίων Ηπείρου θα αναπαραστήσουν το παραδοσιακό δρώμενο του γάμου, ράβοντας το φλάμπουρο έξω από την σαρακατσάνικη καλύβα.
Παράλληλα, ο εκθεσιακός χώρος εμπλουτίζεται με φωτογραφικό υλικό από έθιμα του σαρακατσάνικου γάμου και οικογενειακές στιγμές τους. Η εκδήλωση θα πλαισιωθεί από ομιλίες σχετικές με το έθιμο και τη ζωή των Σαρακατσάνων της Ηπείρου.

«Όλοι μες στην τρελή χαρά, ήρθε πάλι η Αποκριά»
2026-02-08 17:00 - 20:00 (Europe/Helsinki) | Κέντρο Δημιουργικής Μάθησης Ευελπίδων Δήμου Αθηναίων, Ευελπίδων 18, Αθήνα, Greece
Αποκριάτικη εκδήλωση για όλη την οικογένεια με χορό, θεατρικό παιχνίδι, διαγωνισμό χορού, καραόκε, face painting. Συμμετέχουν οι ομάδες του θεατρικού παιχνιδιού, κουκλοθεάτρου, θεάτρουγια παιδιά και ζωγραφικής.

Παιδική αποκριάτικη γιορτή
2026-02-09 10:30 - 14:00 (Europe/Helsinki) | Δημοτική Αγορά Κυψέλης
Παιδική αποκριάτικη γιορτή µε τη συμμετοχή σχολείων της 6ης Δημοτικής Κοινότητας.

Παραδοσιακοί χοροί από τις ομάδες παραδοσιακών χορών ενηλίκων των Κέντρων Δημιουργικής Μάθησης Ευελπίδων, Κυψέλης, Λ. Αλεξάνδρας, Νέου Κόσμου και Σεπολίων Δήμου Αθηναίων.
2026-02-12 08:00 - 17:00 (Europe/Helsinki) | Βαρβάκειος Αγορά
